o
Ketä äänestät? - Meretz-puoluetta.
Miksi? saadakseni kontrastia oikeistopuolueille.
Vauva äänestää Meretziä. Ja myös minä.
Ensin ajattelin Työväenpuoluetta. Vasemmisto tarvitsee lisää valtaa.
Minkälaisia tärkeäksi kokemiasi asioita vasemmisto ajaa?
Ensinnäkin ihmiselämälle täytyy antaa arvoa.
Minua painostaa, että maassamme on niin vahva oikeisto.
Minä myös äänestin Meretz-puoluetta. He edustavat maailmankatsomustamme.
Äänestän Likud-puoluetta. Toivon etteivät he jaa Jerusalemia, eivät
luovu Golanista eivätkä luovuta maata rauhaa vastaan.
Maata on tarjottu jo monta kertaa,
mutta äärijärjestöt eivät tahdo rauhaa.
Hänellä (Benjamin Netanjahulla) on vahva taloustausta ja uskon hänen
hoitavan hyviä suhteita Amerikkaan.
Äänestämme keskustaa. Toivomme, että se tuo muutoksia.
Äänestimme naisvoiman puolesta.
Mitä asioita uuden hallituksen pitäisi hoitaa?
Koulutus, elinkeino, turvallisuus, rauha...Haluamme vähän hiljaisuutta.
Että talous kääntyisi nousuun. Nämä ovat oikeasti tärkeitä asioita.
Äänestin Kadima-puoluetta.
Ensinnäkin, hän on nainen. Toiseksi, olen tottunut Ariel Sharoniin, ja
hän jatkaa Sharonin jalanjäljissä.
Äänestän Liebermania. Mielestäni hän on arvollinen tulemaan
valituksi parlamenttiin ja vaikuttamaan elämäämme.
Toiseksi, hänen taustansa on samanlainen kuin minun.
Minkälaisiin ongelmiin uuden hallituksen tulisi puuttua?
Mielestäni kaikki aiheet ovat yhtä tärkeitä: elinkeinoelämä,
turvallisuus ja talous.
Toivon, että uusi hallitus hoitaa näitä kaikkia asioita itse parhaaksi
katsomansa arvojärjestyksen mukaan.
Mielestäni nämä ovat kaikkein merkittävimmät vaalit
kansamme historiassa. Tuloksella on suuri merkitys.
Toivon Jumalan tahdon tapahtuvan ja vaalituloksen olevan hyvä kansalle.
Miksi nämä vaalit ovat niin merkittävät?
Olemme nähneet niin paljon terrorismia ja naapureiden uhkailua.
Tarvitsemme vahvan hallituksen, joka pystyy puolustautumaan naapureita
ja myös maailmaa vastaan, että jäisimme eloon.
Ketä äänestit? - Benjamin Netanjahua.
Tässä jaksossa käsittelemme eri uskonnollisia ja kansallisia ryhmiä
Israelin maassa Uuden testamentin aikaan.
Uudessa testamentissa kerrotaan erilaisista juutalaisryhmistä,
joista kertoo myös juutalainen historioitsija Josephus Flavius.
Keskitymme kuuteen suureen ryhmittymään.
Ensimmäinen ryhmä on fariseukset, "prushim",
toinen on saddukealaiset, "tzdukim".
Sitten ovat Jeesuksen opetuslapset, joiden nimi on "talmidei Yeshua".
Neljäs ryhmä ovat samarialaiset. Viides ovat essealaiset,
Kuolleenmeren alueella asuva ryhmä.
Viimeinen ryhmä ovat selootit, "kanaim".
Fariseukset olivat kirjanoppineita.
Nimi "prushim" tarkoittaa erottautujia.
He erottautuivat muista, koska olivat uskonnollisesti tiukempia.
He olivat kirjoitusten asiantuntijoita, ja lisäsivät paljon
suullista perinnettä.
He kehittivät suullista perinnettä sukupolvien ajan.
He painottivat rituaaleja ja seremonioita, esimerkiksi
rituaalista peseytymistä, käsien pesua, ja mikvessä peseytymistä.
Mikve tarkoittaa rituaalista kylpyä.
He painottivat myös kymmenyksiä.
Tuloista ja sadosta piti maksaa kymmenykset.
Tämä koski myös pellon ja puiden anteja.
He olivat tästä hyvin tarkkoja.
Fariseukset uskoivat ikuiseen kuolemanjälkeiseen elämään.
He uskoivat myös enkeleihin ja kuolleiden ylösnousemukseen.
He erosivat näiltä osin toisesta ryhmästä, saddukealaisista.
Saddukealaiset eivät uskoneet ikuiseen elämään,
kuolleista nousemiseen eivätkä enkeleihin.
Nimi "tzdukim" tulee Tzadokin pappissuvusta.
Tzadok oli ylipappi, joka eli Salomon aikaan.
Uusi testamentti ja muut kirjalliset lähteet kertovat fariseusten ja
saddukealaisten välisistä kiistoista, jotka koskivat
esimerkiksi Raamatun tulkintaa.
Jeesus kehotti opetuksessaan usein varomaan fariseusten ja
saddukealaisten opetuksia.
Syy oli se, että nämä ryhmät keskittyivät ihmisviisauteen.
Jeesus kohtasi molempien ryhmien edustajia.
Hän syytti sanoen, etteivät he tunne kirjoituksia.
"Teidän omat opetuksenne ovat teille tärkeämpiä kuin Kirjoitukset".
Tätä tapahtuu vieläkin. Juutalaisuus pitää nykyään Talmudia, Gmaraa ja
suullista perintöä Vanhaa testamenttia tärkeämpänä.
Kolmas ryhmä on Jeesuksen opetuslapset.
Jeesuksen ympärillä oli kasvava ryhmä opetuslapsia,
jotka halusivat oppia häneltä ja
pitivät Jeesusta rabbinaan ja opettajanaan.
Heitä kutsuttiin opetuslapsiksi. Heitä ei kutsuttu kristityiksi eikä
messiaanisiksi, vaan nimellä "talmidim", opetuslapset.
"Talmidim"-sana löytyy yli 200 Uuden testamentin jakeesta.
Mielestäni tämä on tärkeä nimi.
Tänäänkin olemme Jeesuksen opetuslapsia.
Hän on meidän rabbimme, opettajamme ja Jumalamme.
Hän on Jumalan poika. Me emme tarvitse ihmisten perinteitä.
Neljäs ryhmä on samarialaiset.
He asuivat Galilean ja Juudean välissä.
Kun Jeesus matkusti Galileasta Juudeaan ja takaisin,
hän kulki Samarian läpi.
Samarialaiset olivat sekakansaa, joka asettui tälle alueelle noin
700 eKr. Heihin oli sekoittunut pakanoita,
mutta he alkoivat uskoa Israelin Jumalaan ja hyväksyivät tooran.
He pitivät osan juutalaisista perinteistä, mutta Jeesuksen aikaan
samarialaiset pysyivät erillään juutalaisista.
Luemme, että Jeesus puhui kerran samarialaisen naisen kanssa.
Hän selitti naiselle, että Hän on maailman ja elämän valo.
Jeesus myös asettui samarialaisten luokse kahdeksi päiväksi.
Evankeliumeissa lukee, että monet samarialaiset uskoivat Jeesukseen.
Noihin aikoihin samarialaiset olivat kuitenkin erillään juutalaisista.
Tiedetään, että samarialaisilla on hyvä maine Uudessa testamentissa.
Siellä kerrotaan hyvästä samarialaisesta, joka hoiti matkalla
löytynyttä haavoittunutta.
Essealaiset olivat ryhmä Juudean autiomaassa ja Kuolleenmeren
alueella eläviä ihmisiä.
Jotkut ajattelevat, että Qumranin kirjoitukset kuuluvat essealaisille.
On tiedossa, että essealaiset elivät yksinkertaista elämää.
He halusivat elää kaupunkien ulkopuolisissa kommuuneissa.
He jakoivat ateriansa ja tekivät yhdessä työtä.
Jotkut työskentelivät tekstien kopioinnissa.
Heillä oli Kuolleenmeren alueella kirjastoja.
He olivat yksi toisen temppelin aikaisista uskonnollisista ryhmistä.
Yksi Jeesuksen opetuslapsista oli nimeltään Simeon kiivailija.
Luultavasti hän oli kuulunut selootteihin aiemmin.
Selootit elivät maassa useita vuosikymmeniä ennen temppelin tuhoa.
He olivat isänmaallisia juutalaisia, jotka halusivat taistella
ja vastustaa Rooman valtaa maassa.
Joskus he olivat jopa valmiita tappamaan roomalaisia
palauttaakseen juutalaisten itsenäisyyden.
Tiedämme, että roomalaiset kutsuivat näitä kapinallisia,
näitä selootteja sikhareiksi, sanan sikhar mukaan,
joka oli tikari, jota selootit pitivät viittansa alla,
ja jota he käyttivät murhaamiseen.
Selootit olivat aktiivisia ennen temppelin tuhoamista.
Myös Josefus Flavius kertoo heistä.
Nämä olivat tuon ajan kuusi uskonnollista ryhmittymää.
Suurin uskonnollista, sosiaalista ja oikeudellista elämää
hallinnoiva instituutio oli Sanhedrin.
Se mainitaan selvästi Uudessa Testamentissa.
Sanhedrin tulee kreikan sanasta "synedrion",
joka tarkoittaa vanhimpien ja viisaiden kokoontumista,
kokeneiden ihmisten kokoontumista.
Eniten tietoa Sanhedrinista löytyy Talmudista.
Talmudissa on jakso, joka käsittelee Sanhedrinia,
jossa kerrotaan, miten se toimii.
Yleisesti ottaen oli olemassa kaksi tapaa, miten Sanhedrin toimi.
Ensimmäinen oli suuri Sanhedrin, joka koostui 71 jäsenestä,
ja he käsittelivät suuria aiheita, kuten lainsäädäntöä.
Tämä suuri Sanhedrin kokoontui vain Jerusalemissa temppelialueella.
Sitten oli pienempi Sanhedrin, jossa oli 23 jäsentä.
Se ei kokoontunut vain Jerusalemissa,
vaan myös muualla, missä sitä tarvittiin.
He käsittelivät säädöksiä, joita he laativat juutalaisille.
Sanhedrin oli korkein auktoriteetti juutalaisille,
vaikkakin Jeesuksen aikaan sillä ei ollut oikeutta tuomita kuolemaan.
Se heidän tuli jättää roomalaisille.
Sanhedrin jatkoi toimintaansa myös temppelin tuhoamisen jälkeen 70 jKr,
koska se siirtyi Jerusalemista alas Javneen, Jamniaan.
Se jatkoi toimintaansa Javnessa,
ja sen jälkeen se siirtyi Galileaan, Siforikseen.
Lopulta Sanhedrin siirtyi Tiberiakseen, jossa se toimi
500-luvulle asti, bysanttilais- aikakauteen saakka.
Minun pitää vielä lisätä, että viime vuosikymmenellä, Israelin valtiossa,
oli yritys aloittaa Sanhedrin uudelleen.
Eräät ortodoksirabbit kokoontuivat Tiberiaassa,
ja perustivat Sanhedrinin uudelleen.
Tämä ei ole yleisesti hyväksyttyä,
siitä ei tullut valtion järjestelmää,
mutta on mielenkiintoista nähdä, että on yrityksiä herättää henkiin
vanhoja uskonnollisia instituutioita juutalaisessa maailmassa.